paragraph_text: Charles Glover Barkla (Widnes, Lancashire, UK, 7. lipnja 1877. - Edinburgh, Škotska, 23. listopada 1944.), britanski fizičar. Školovao se u Cambridgeu, radio na sveučilištima u Liverpoolu (od 1902.), Londonu (od 1909.) i Edinburghu (od 1913.). Dokazao polarizacijom (1905.) da su rendgenske zrake transverzalni valovi i upotrebljavao ih (1907.) za određivanje broja elektrona u atomima te uveo (1911.) oznake za elektronske ljuske K, L, M. Dobio Nobelovu nagradu za fiziku (1917.), za utemeljenje rendgenske spektroskopije.<ref> Barkla, Charles Glover, "Hrvatska enciklopedija", Leksikografski zavod Miroslav Krleža, www.enciklopedija.hr, 2019.